**PÁLYÁZATI FELHÍVÁS**

**Az Állatorvostudományi Egyetem**

a Közalkalmazottak jogállásáról szóló 1992. évi XXXIII. törvény 20/A § alapján

pályázatot hirdet

***Gazdasági ügyintéző (kontírozó könyvelő)***

munkakör betöltésére.

**Munkavégzés szervezeti egysége:** Gazdasági Igazgatóság, Pénzügyi, Számviteli és Kontrolling Osztály

**A közalkalmazotti jogviszony időtartama:** Határozatlan (4 hónap próbaidő) közalkalmazotti jogviszony

**Foglalkoztatás jellege:** teljes munkaidő

**A munkavégzés helye:** 1078 Budapest, István u. 2.

**A munkakörbe tartozó lényeges feladatok:**

beérkező bizonylatok, számlák alaki és tartalmi megfelelőségének ellenőrzése;

a beérkező számla és a kapcsolódó kötelezettségvállalási bizonylatok tartalmi egyezőségének ellenőrzése;

szállítói számlák iktatása, rögzítése ügyviteli rendszerben;

szállítói számlák kontírozása ügyviteli rendszerben;

teljesítésigazolások ellenőrzése;

utalványrendelet kiállítása, érvényesítői feladatok ellátása;

számlák kifizetésre előkészítése;

közreműködés a kötelezettségvállalások nyilvántartásának naprakész vezetésében;

az adatok, a könyvelés és a dokumentumok ellenőrzése a bevitt adatok megfelelősége, számszaki pontossága és megfelelő kódolása szempontjából

**Illetmény és juttatások:**

Megegyezés szerint, az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadóak.

**Pályázati feltételek:**

* Legalább középfokú végzettség és emellett mérlegképes könyvelői szakképzettség
* Legalább 5-10 év hasonló munkakörben szerzett szakmai tapasztalat
* SAP program ismerete
* Előzetes munkaköri alkalmassági vizsgálat a 33/1998. (VI.24.) NM rendelet szerint;
* Magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy
* Cselekvőképesség
* Büntetlen előélet

**Elvárt kompetenciák:**

* Önálló, precíz munkavégzés
* MS Office irodai alkalmazások magas szintű ismerete (Excel, Word)
* Terhelhetőség, megbízhatóság

**A pályázat elbírálásánál előnyt jelent:**

* felsőoktatásban szerzett gazdasági szakképzettség
* felsőoktatási intézményben szerzett tapasztalat
* államháztartási mérlegképes könyvelői szakképzettség
* könyvelői programokban szerzett jártasság

**A pályázat részeként benyújtandó iratok, igazolások:**

* Részletes, fényképes szakmai önéletrajz bérigény megjelölésével
* Iskolai végzettséget, szakképzettséget igazoló okiratok másolata
* Három hónapnál nem régebbi hatósági erkölcsi bizonyítvány másolata vagy a bizonyítvány megkéréséről szóló igazolás másolata
* A pályázó nyilatkozata arról, hogy a pályázati anyagban foglalt adatainak a pályázati eljárással összefüggő kezeléséhez hozzájárul (2011. évi CXII. tv. 5. § (1) bekezdés b.) pontja).
* A pályázó nyilatkozata arról, hogy a pályázati dokumentumok hitelességét, a referenciák valódiságát a munkáltató ellenőrizhesse.

(A sikeres pályázónak a közalkalmazotti jogviszony létesítéséhez, az okiratok eredeti példányát kell bemutatnia!)

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019.09.30.

**A pályázat benyújtásának módja:**

* e-mailben az allaspalyazat@univet.hu oldalon;
* postai úton, vagy személyesen a pályázatnak az Állatorvostudományi Egyetem Emberi-erőforrás, Bér- és Munkaügyi Osztály (1078 Budapest, István u. 2.) részére történő megküldésével, leadásával.
* Kérjük a borítékon, illetve a pályázatban feltüntetni a pályázati adatbázisban szereplő azonosító számot: BMO/8575-1/2019., valamint a munkakör megnevezését: gazdasági ügyintéző (kontírozó könyvelő)

**A pályázat elbírálásának módja, rendje:**

A határidőben beérkező pályázatokról a munkáltatói jogkör gyakorlója dönt, amelynek eredményéről a pályázók e-mailben, telefonon vagy postai úton tájékoztatást kapnak. A munkáltató fenntartja a jogát a többfokozatos kiválasztási folyamat lebonyolítására, illetve a nemleges válasz jogával is élhet. Az elutasított pályázatok iratanyagait – amennyiben a pályázó 90 napon belül nem veszi át – megsemmisítjük. A pályázathoz csatolandó okmányokat fénymásolatban kell benyújtani.

**A pályázat elbírálásának határideje:** 2019.10.10.

**A pályázati kiírás további közzétételének helye, ideje: 2019.09.02.**

* <https://kozigallas.gov.hu/>
* <http://www.univet.hu/hu/egyetem/allaspalyazatok>
* Egyetemi hirdetőtábla
* profession.hu

Budapest, 2019. szeptember 02.

 ….…………………………………………

 dr. Bohátka Gergely

 kancellár